
   Министерство на околната среда и водите
     Регионална инспекция по околната среда и водите – Пазарджик



РЕШЕНИЕ № ПК-12-ЕО/2026 г.
за преценяване на необходимостта от извършване на екологична оценка

На основание чл. 85, ал. 4 и ал. 5 от Закона за опазване на околната среда (ЗООС), чл. 14, ал. 2 от Наредбата за условията и реда за извършване на екологична оценка (Наредбата за ЕО), чл. 31, ал. 4 и ал. 6 от Закона за биологичното разнообразие (ЗБР) и чл. 37, ал. 3 и ал. 4 във връзка с чл. 2, ал. 1, т. 1 от Наредбата за условията и реда за извършване на оценка за съвместимостта на планове, проекти и инвестиционни предложения с предмета и целите на опазване на защитените зони (Наредбата за ОС), по представената писмена документация от възложителя, искане по образец съгласно Приложение  № 4  към  чл. 8а, ал. 1 с приложена информация по чл. 8а, ал. 2 от  Наредбата за ЕО и получено становище от РЗИ – Пазарджик  

Р Е Ш И Х

да не се извършва екологична оценка на „Подробен устройствен план – Частично изменение на План за регулация и застрояване (ПУП-ЧИПРЗ) за УПИ ХLIV-44, „Хотел, апартаментен тип, СПА център, търговия и услуги“ и УПИ LIX-59, „Хотел, ресторант, жилищно строителство“, в м. Санаториума по КККР на гр. Велинград, общ. Велинград, обл. Пазарджик, с  цел обединяване на двата УПИ в общ УПИ ХLIV-44,59, „Хотел, басейн, СПА услуги, обществени услуги и рекреация“, при прилагането на който няма вероятност да се окаже значително отрицателно въздействие върху околната среда и човешкото здраве

с възложител: „Братя Коцеви” ООД	    ЕИК 112644160
със седалище: 4600 гр. Велинград, бул. „Съединение“ № 69



Характеристика на плана: 
Представеният ПУП-ЧИПРЗ е с обхват ПИ с идентификатори: 10450.151.44 (УПИ ХLIV-44, „Хотел, апартаментен тип, СПА център, търговия и услуги“) и 10450.151.59 (УПИ LIX-59, „Хотел, ресторант, жилищно строителство“), в м. Санаториума по КККР на гр. Велинград, общ. Велинград, обл. Пазарджик. 
Съгласно удостоверение № 115/18.02.2026 г. на кмета на Община Велинград, ПИ 10450.151.59 по КККР на гр. Велинград, в м. Санаториума, попада в рекреационна устройствена зона, предназначена за курорт и допълващи го дейности (Ок), предвидена съгласно ОУП на гр. Велинград, с. Драгиново и землищата им.
Съгласно удостоверение № 116/18.02.2026 г. на кмета на Община Велинград, ПИ 10450.151.44 по КККР на гр. Велинград, в м. Санаториума, попада в рекреационна устройствена зона, предназначена за курорт и допълващи го дейности (Ок), предвидена съгласно ОУП на гр. Велинград, с. Драгиново и землищата им.
ПИ с идентификатор 10450.151.44, представлява урбанизирана територия, с начин на трайно ползване – комплексно застрояване, но не са изпълнени предвижданията на първоначалния ПУП-ПРЗ и за него се предвижда провеждане на повторна процедура за промяна предназначението му, съгласно чл. 67а от Правилника за прилагане на Закона за опазване на земеделските земи (ППЗОЗЗ).
Изработването на ПУП-ЧИПРЗ се разрешава с решение № 279/31.07.2025 г. на Общински съвет-Велинград.
С частичното изменение на плана за регулация се предвижда обединяване на ПИ 10450.151.44 /УПИ ХLIV-44, „Хотел, апартаментен тип, СПА център, търговия и услуги“/, с площ 1094 м2 и ПИ 10450.151.59 /УПИ LIX-59, „Хотел, ресторант, жилищно строителство“/, с площ 3220 м2, м. Санаториума по КККР на гр. Велинград, общ. Велинград в нов УПИ ХLIV-44,59, „Хотел, басейн, СПА услуги, обществени услуги и рекреация“, с площ 4314 м2.
В плана за застрояване за новообразувания УПИ ХLIV-44,59, „Хотел, басейн, СПА услуги, обществени услуги и рекреация“ се предвижда застроително петно до три етажа (до 10 м) – свободно, нискоетажно застрояване със следните параметри: Пзастр. - 30%, Кинт - 1.5, озелен. - минимум 50%, като се спазват всички нормативни отстояния от границите на съседните имоти. Устройствената зона съгласно одобрения ОУП на гр. Велинград е курортна зона за отдих и рекреация (Ок). 
Достъпът до новообразувания УПИ ще се осъществява посредством местен път – ПИ 10450.151.37, с който имотът граничи от север.
В новообразувания УПИ ХLIV-44,59, „Хотел, басейн, СПА услуги, обществени услуги и рекреация“ ще се доизградят две еднофамилни сгради за курортна дейност, със застроена площ между 80 м2 и 100 м2, подобни на вече изградените в УПИ LIX-59, „Хотел, ресторант, жилищно строителство“ /ПИ 10450.151.59/, м. Санаториума по КККР на              гр. Велинград. Достъпът до жилищните сгради ще с осъществява по алеи в имота.
Водоснабдяването и електрозахранването на ПИ 10450.151.44 ще се осъществява от вече изградената техническа инфраструктура за ПИ 10450.151.59. Отвеждането на отпадъчните води, формирани от експлоатацията на жилищните сгради, ще се осъществява чрез присъединяване към изградената канализационна мрежа в района.
Отпадъците, генерирани от реализацията на ИП, произтичащо от ПУП-ЧИПРЗ, ще се третират съгласно изискванията на нормативните актове, свързани с управление на отпадъците.
ПУП-ЧИПРЗ попада в обхвата на чл. 31 на Закона за биологичното разнообразие (посл. доп. ДВ. бр. 70 от 20 Август 2024 г.) и чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (посл. изм. ДВ. бр. 96 от 11 Ноември 2025 г.).
Имотите, предмет на ПУП-ЧИПРЗ, не попадат в границите на защитени територии по смисъла на чл. 5 от Закона за защитените територии. 
Имотите, предмет на ПУП-ЧИПРЗ, не попадат в границите на защитени зони от националната екологична мрежа „Натура 2000“ по смисъла на Закона за биологичното разнообразие. Най-близко разположената защитена зона е BG0001030 „Родопи-Западни“, от която имотът отстоят на повече от 3,62 км.
ПУП-ЧИПРЗ попада в обхвата на разпоредбите на чл. 85, ал. 1 от Закона за опазване на околната среда (ЗООС), и съгласно чл. 2, ал. 2, т. 1 на Наредбата за условията и реда за извършване на екологична оценка на планове и програми (Наредбата за ЕО) следва да бъде предмет на процедура по преценяване на необходимостта от извършване на екологична оценка (ЕО). Проектът за ПУП-ЧИПРЗ следва да се одобри от кмета на Община Велинград, предвид което и съгласно чл. 4, т. 2 от Наредбата за ЕО компетентен орган за процедурата по ЕО е директорът на РИОСВ-Пазарджик.

МОТИВИ:

1. Предвижданията на ПУП-ЧИПРЗ са съобразени и не влизат в противоречие с други планове и програми на национално, регионално и местно ниво. 
2. Алтернативи за местоположение не са разглеждани, предвид собствеността на имота, неговото местоположение и налична инфраструктура в района.
3. С ПУП-ЧИПРЗ се присъединява площ от 1094 м2 към УПИ LIX-59, „Хотел, ресторант, жилищно строителство“, с площ 3220 м2, при което се образува УПИ УПИ ХLIV-44,59, „Хотел, басейн, СПА услуги, обществени услуги и рекреация“, с площ 4314 м2. За тази територия не са установени екологични проблеми, върху които прилагането на предвижданията на плана би оказало допълнително негативно влияние.
4. С ПУП-ЧИПРЗ не се засяга ценна и уязвима територия, възникнала вследствие на особени естествени характеристики. Частичното изменение няма да доведе до въздействие върху района или ландшафти, които имат признат национален или международен статут за защита.
5. Местоположението, характерът, мащабността и експлоатационните условия на предвидената с ПУП-ЧИПРЗ територия, не предполагат възникване на кумулативен ефект по отношение на околната среда. 
6. [bookmark: _GoBack]В землището на гр. Велинград няма съществуващи предприятия с нисък или висок рисков потенциал. Не се очаква възникване на големи аварии, както от съществуващите обекти в района, така и от произтичащите от настоящия ПУП-ЧИПРЗ дейности с характер - хотел, басейн, СПА услуги, обществени услуги и рекреация.
7. С предвиденото частично изменение на ПУП-ПРЗ и реализацията на двете сгради не се засягат пряко повърхностни и подземни водни обекти, т.к. формираните отпадъчни води от сградите ще се отвеждат в съществуващата канализационна мрежа на гр. Велинград. 
8. Характерът на дейностите, предвидени в новата структурна единица, предмет на ПУП-ЧИПРЗ не предполага отделяне на вещества, водещи до изменение на качеството на атмосферния въздух. Изграждането на сградите ще промени локално и незначително фоновото съдържание на прах и вредни вещества в атмосферния въздух в района по време на строителството. Предвидени са мерки за ограничаване на неорганизираните прахови емисии по време на строителство. Въздействието върху атмосферния въздух ще е пряко, краткотрайно, с локален характер.
9. По време на строителните дейности се очаква повишаване на шумовото натоварване. Въздействието ще е временно и краткотрайно.
10. Предвижданията на ПУП-ЧИПРЗ, в периода на експлоатацията на жилищните сгради, не следва да доведат до промяна качеството на атмосферния въздух, както и до повишаване на шумовото натоварване в района.
11. На основание чл. 37, ал. 3 и ал. 4 от Наредбата за ОС на ПУП-ПРЗ е извършена преценка за вероятната степен на отрицателно въздействие по критериите на чл. 16 от Наредбата за ОС, при което е установено, че ПУП-ПРЗ няма вероятност да окаже значително отрицателно въздействие върху защитени зони от мрежата „НАТУРА 2000”, поради следните мотиви:
11.1  ПУП-ЧИПРЗ ще се реализира извън границите на защитени зони от Националната екологичната мрежа „Натура 2000“, поради което няма вероятност от пряко или косвено унищожаване/увреждане на природни местообитания, видове и техните местообитания, предмет на опазване в защитени зони.
11.2 Предвид отдалечеността от елементите на Националната екологична мрежа „Натура 2000“, не се очаква нарушаване на благоприятния природозащитен статус на природните местообитания и видовете, предмет на опазване в защитените зони.
11.3 Реализацията на ПУП-ЧИПРЗ не предполага да се създаде трайна и непреодолима преграда, която да фрагментира миграционни пътища на видове, предмет на опазване в защитени зони от мрежата „Натура 2000“, както и не се очаква отрицателно въздействие върху непрекъснатостта на местообитанията в защитените зони и увеличаване степента на фрагментация, спрямо първоначалното състояние, вкл. прекъсване на биокоридорни връзки, с което да се наруши кохерентността на мрежата „Натура 2000“.
11.4 Предвид характера и местоположението на ПУП-ЧИПРЗ, при реализацията му не се очакват негативни въздействия, като дълготрайно и значително по степен безпокойство или прогонване на видове, предмет на опазване, вкл. генериране на шум, емисии и отпадъци във вид и количества, които да окажат значително отрицателно въздействие върху природни местообитания, популации и местообитания на видове, предмет на опазване в защитени зони от мрежата „Натура 2000.
11.5 Липсват данни, които да дават основание, че реализацията на ПУП-ЧИПРЗ, ще доведе за унищожаване и/или увреждане в значителна степен на местообитания за размножаване, хранене, укритие и/или миграция на видове, предмет на опазване в защитени зони от мрежата „Натура 2000“.
11.6 Не се очаква реализацията на ПУП-ЧИПРЗ да доведе до кумулативно въздействие със значителен отрицателен ефект върху природните местообитания, популациите и местообитанията на видове предмет на опазване в защитени зони, спрямо одобрените до момента други планове, програми, проекти и инвестиционни предложения.
12. Съгласно становище на РЗИ-Пазарджик, с вх. № ПД-02-63-5/10.07.2026 г., не е необходимо да се извършва екологична оценка на „Подробен устройствен план – Частично изменение на План за регулация и застрояване за УПИ ХLIV-44, „Хотел, апартаментен тип, СПА център, търговия и услуги“ и УПИ LIX-59, „Хотел, ресторант, жилищно строителство“, с  цел обединяване на двата УПИ в общ УПИ ХLIV-44,59, „Хотел, басейн, СПА услуги, обществени услуги и рекреация“.
13. Осъществяването на предвижданията на ПУП-ЧИПРЗ не е свързано с трансгранично въздействие върху околната среда.

Настоящото решение не отменя задълженията на възложителя за изпълнение на изискванията на Закона за опазване на околната среда и другите специални закони и подзаконови нормативни актове и не може да бъде основание за отпадане на отговорността съгласно действащата нормативна уредба. 
При промяна на плана, на възложителя или на някои от обстоятелствата, при които е било издадено настоящото решение, възложителят/новият възложител трябва да уведоми своевременно РИОСВ-Пазарджик за настъпилите на изменения, на основание чл. 88, ал. 7 от ЗООС.
На основание чл. 88, ал. 6 от ЗООС решението за преценяване на необходимостта от извършване на екологична оценка губи правно действие, ако в срок 5 години от датата на издаването му не е одобрен съответния план или програма.
Решението може да бъде обжалвано по административен или съдебен ред в 14-дневен срок от съобщаването му на заинтересуваните лица по реда на Административнопроцесуалния кодекс.                                                                                                
	
                                                   	           


4

	гр. Пазарджик, ул. „Генерал Гурко” № 3, ет. 4 
Тел: (+359) 34 401917, Факс: (+359) 34 445585, e-mail: riewpz@riewpz.org, web: https://www.riewpz.org  

инж. Сърма Атанасова

Директор на РИОСВ - Пазарджик


